84 
BOLKAY ISTVÁN 
Bufo vulgaris, Laur. 
(I. tábla, 4. és 4 a. ábra). 
A törzs szélessége 1*3—1'5-szer foglaltatik a törzs hosszúságában 
az utóbbi pedig másfélszernél mindig kevesebbszer (1*3—1*4) foglaltatik 
a fark bosszúságában. Az orrlyuk sokkal közelebb fekszik a szemhez, 
mint az orr csúcsához. A szemek a test felső szinén vannak, sokkal 
közelebb esnek az orr csúcsához, mint a spiraculumhoz. A szemek köze 
kétszer akkora, mint az orrlyukak köze és valamivel kisebb mint a száj 
szélessége. A spiraculum hátrafelé irányul, a szem és a hátsó végtag 
beizülése között középtájon fekszik, vagy valamivel közelebb esik az 
előbbihez ; alulról és felülről egyaránt látható. A végbélnyilás közép- 
állású. A fark magassága 2*7—3*3-szer foglaltatik a fark hosszúságában. 
A fark vége tompán kerekített; a felső vitorla nagyon kevéssé domború, 
ugyanolyan magas, mint az alsó, néha valamivel alacsonyabb, bár ritkán 
magasabb is lehet ; egyáltalán nem emelkedik ki a hát felszinéből. 
Eredete valamivel a fark testének az eredete elé esik. Tövén a fark 
befüződik, minélfogva a fark legnagyobb magassága a középtájra esik. 
A fark teste a tövén mérve, két és félszer, sőt háromszor foglaltatik a 
fark legnagyobb magasságában. 
A nyálTcatiíszŐh elég jól észlelhetők. Az egyik vonal az orr 
csúcsán ered, az orrlyuk felett halad, majd körülövezi a szemet és az 
orrlyuk alatt visszatér az orr csúcsához. A másik vonal a szem mögött 
ered, és a hát oldalán a fark testének a közepe felé megyen, eleinte a 
fark testének a közepén húzódik, majd a középtájon felhág a fark 
testének a felső szélére s annak végéig terjed. 
A száj . A csőr szélesen szegélyezett feketével, némely termő¬ 
helyről (Pilis-Maróth) származó példányokon csak keskenyen. Szélein 
nagyon finoman fogazott. A száj csak a két oldalán szegélyezett két sor 
szemölcscsel. A felső ajkon két fogsor van ; az egyik teljes, a második 
a közepén nagyon keskenyen megszakított. (Vidékenként ez is változik, 
mert pl. a liptószentiváni példányokon szélesen megszakított.) 
Az alsó ajkon három teljes fogsor van, 1 az első csak valamivel 
rövidebb a másodiknál. 
Színezet. A test felül mély feketebarna vagy fekete, alul feketés- 
szürke ; a fark teste sötétbarna vagy fekete. A farkvitorlák szürkés- 
fehérek, a felső vitorla feketével sűrűn pontozott és erezett. 
1 Liptó Szent-Ivánból származó példányokon a harmadik fogsor szélesen meg¬ 
szakított a közepén. 
